Øyvind Thomassen

Øyvind Thomassen (født 27. november 1962) er en norsk samfunnsviter. Han er professor i teknologi- og vitenskapstudier ved Institutt for moderne samfunnshistorie, NTNU. Han har blant annet forsket på fysisk planlegging, bilisme og miljø, samt gjennomført internettstudier. Utover på 2000-tallet har han hovedsakelig forsket på retts- og sikkerhetspsykiatri. Han leder forskningsprosjektet Prison of Madness (Galskapens fengsel), og har bygd opp en gruppe som forsker på sikkerhetspsykiatriens historie i Norge.

I 2020 klaget han sin arbeidsgiver NTNU inn for Sivilombudsmannen etter en konflikt mellom ham og NTNU i forbindelse med Thomassens virke som verneombud.

Referanser 

Fødsler i 1962
Norske samfunnsvitere
Norske professorer
Professorer ved NTNU